פסל הנפת חרמש

"פסל הנפת חרמש" (2002) הוא פסל מאת האמנית הישראלית אפרת נתן. 

"פסל הנפת החרמש" מהווה חלק מעיסוקה של נתן, ילידת קיבוץ כפר רופין, בהווי הקיבוצי. הפסל מורכב מ-12 חרמשים המונחים זה על זה ויוצרים צורה של מעין מניפה. המבנה המעוגל מאזכר ייצוגים פוטוריסטים ואף מבנים סוציאליסטיים-סמליים כגון "מונומנט לאינטרנציונאל השלישי" (1919) או תוכנית המתאר של מושב נהלל. 

יגאל צלמונה טען כי הפסל משלב בין אלמנטים סוציאליסטים אוטופיים, כגון החרמש וצורת המעגל, המאזכרת גם את ריקוד ה"הורה", לבין האנשה של המוות ומלאך המוות, שהחרמש מהווה את אחד מסמליו האיקונוגרפים. בנוסף, מאזכר צלמונה גם את "ריקוד המוות", בו מובלים המתים על ידי מלאך הנושא חרמש.

קישורים חיצוניים
פסל הנפת חרמש באתר מוזיאון ישראל

הערות שוליים

פסלים (יצירות)
פיסול ישראלי
מוזיאון ישראל: פסלים
הקיבוץ בתרבות ובאמנות
יצירות משנת 2002